Aron valdi tvo hópa fyrir EM
Aron Kristjánsson, landsliðsþjálfari karla í handknattleik, hefur valið tvo æfingahópa til undirbúnings fyrir Evrópumeistaramótið sem fram fer í Póllandi í janúar.
A-hópinn skipa 21 leikmaður af þeim 28 sem Aron hafði áður tilkynnt að kæmu til greina fyrir EM. Þeir sem detta út síðan 28 manna listinn var tilkynntur eru; Daníel Freyr Andrésson, Arnar Freyr Arnarsson, Árni Steinn Steinþórsson, Ernir Hrafn Arnarson, Janus Daði Smárason, Róbert Aron Hostert og Sigurbergur Sveinsson.
B-hópinn skipa 14 leikmenn sem munu að hluta til æfa með U20-landsliðinu sem valið var á dögunum. Í hópnum er meðal annars Stephen Nielsen, markvörður ÍBV, sem er nýbúinn að fá íslenskan ríkisborgararétt. Hann kemur hins vegar ekki til greina fyrir EM, þar sem hann var ekki í 28 manna hópnum.
Sextán leikmenn verða í lokahópnum sem keppir á EM, en þrjár breytingar á hópnum eru leyfðar á meðan á mótinu stendur.
Formlegur undirbúningur íslenska liðsins hefst 29. desember með æfingum á höfuðborgarsvæðinu en Ísland mætir svo Portúgal í tveimur vináttulandsleikjum í Kaplakrika 6. og 7. janúar. Aron sagðist á fréttamannafundi í dag ætla að nýta fyrri leikinn til að tefla fram sínu sterkasta liði, en í seinni leiknum myndu leikmenn utan A-hópsins fá tækifæri til að spreyta sig.
Strákarnir okkar halda svo til Þýskalands þar sem þeir mæta heimamönnum 9. janúar í Kassel og 10. janúar í Hannover, áður en haldið verður til Póllands.
A-landsliðshópurinn:
Markmenn:
Aron Rafn Eðvarðsson, Aalborg
Björgvin Páll Gústavsson, Bergischer
Hreiðar Levý Guðmundsson, Akureyri
Aðrir leikmenn:
Alexander Petersson, Rhein Neckar Löwen
Arnór Atlason, Saint-Raphaël
Arnór Þór Gunnarsson,  Bergischer
Aron Pálmarsson, Veszprém
Ásgeir Örn Hallgrímsson, Nimes
Bjarki Már Elísson, Füchse Berlin
Bjarki Már Gunnarsson, Aue
Guðjón Valur Sigurðsson, Barcelona
Guðmundur Árni Ólafsson, Mors-Thy
Guðmundur Hólmar Helgason, Valur
Kári Kristján Kristjánsson, ÍBV
Ólafur Andrés Guðmundsson, Kristianstad
Róbert Gunnarsson, Paris SG
Rúnar Kárason, Hannover-Burgdorf
Snorri Steinn Guðjónsson, Nimes
Stefán Rafn Sigurmannsson, Rhein Neckar Löwen
Tandri Már Konráðsson, Ricoh
Vignir Svavarsson, Midtjylland
B-landsliðshópurinn:
Markmenn:
Kristófer Fannar Guðmundsson, Fram
Stephen Nielsen, ÍBV
Aðrir leikmenn:
Adam Haukur Baumruk, Haukar
Arnar Freyr Arnarson, Fram
Árni Bragi Eyjólfsson, Afturelding
Árni Steinn Steinþórson, SönderjyskE
Böðvar Páll Ásgeirsson, Afturelding
Einar Rafn Eiðsson, FH
Geir Guðmundsson, Valur
Heimir Óli Heimisson, Haukar
Janus Daði Smárason, Haukar
Pétur Júníusson, Afturelding
Róbert Aron Hostert, Mors Thy
Sigurbergur Sveinsson, Tvis Holstebro
Aron Kristjánsson, landsliðsþjálfari karla í handknattleik, hefur valið tvo æfingahópa til undirbúnings fyrir Evrópumeistaramótið sem fram fer í Póllandi í janúar.
A-hópinn skipa 21 leikmaður af þeim 28 sem Aron hafði áður tilkynnt að kæmu til greina fyrir EM.
Sextán leikmenn verða í lokahópnum sem keppir á EM, en þrjár breytingar á hópnum eru leyfðar á meðan á mótinu stendur.
Formlegur undirbúningur íslenska liðsins hefst 29. desember með æfingum á höfuðborgarsvæðinu en Ísland mætir svo Portúgal í tveimur vináttulandsleikjum í Kaplakrika 6. og 7. janúar.
Strákarnir okkar halda svo til Þýskalands þar sem þeir mæta heimamönnum 9. janúar í Kassel og 10. janúar í Hannover, áður en haldið verður til Póllands.